**Ministru kabineta noteikumu projekta**

**„Darbības programmas „Izaugsme un nodarbinātība” 5.4.2. specifiskā atbalsta mērķa „Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.1. pasākuma „Bioloģiskās daudzveidības saglabāšanas un ekosistēmu aizsardzības priekšnoteikumi”**

**īstenošanas noteikumi”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |

|  |
| --- |
| Ministru kabineta (turpmāk – MK) noteikumu projekts „Darbības programmas „Izaugsme un nodarbinātība” 5.4.2. specifiskā atbalsta mērķa „Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.1. pasākuma „Bioloģiskās daudzveidības saglabāšanas un ekosistēmu aizsardzības priekšnoteikumi” īstenošanas noteikumu” projekts (turpmāk – MK noteikumu projekts) izstrādāts atbilstoši darbības programmā “Izaugsme un nodarbinātība” noteiktajiem mērķiem un Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20. panta 6. un 13. punktam.5.4.2.1. pasākumā „Bioloģiskās daudzveidības saglabāšanas un ekosistēmu aizsardzības priekšnoteikumi” paredzētā īpaši aizsargājamo biotopu kartēšanas pasākuma nepieciešamība un tās pamatprincipi noteikti Ministru kabineta 2015.gada 3.novembra protokollēmumā “Informatīvais ziņojums “Par pasākumiem aizsargājamo biotopu izplatības un kvalitātes apzināšanai”” (prot. Nr.57, 59.§) (turpmāk –protokollēmums Nr.57, 59.§).Lai nodrošinātu atbilstību aktuālajām norādēm par anotāciju vienkāršošanu (skat., MK 2015.gada 3.februāra sēdes protokola Nr.6 41.§, Valsts sekretāru 2015.gada 12.februāra sanāksmes protokola Nr.6 27.§ 2.punktu), zemāk anotācijas 2.punktā ir sniegts kopsavilkums par MK noteikumu projekta mērķi un būtību. Vienlaikus, lai nodrošinātu atbilstību Finanšu ministrijas 2014.gada 22.maija vēstulē Nr.21-4-01/2875 “Par specifisko atbalsta mērķu sākotnējo novērtēšanu” un Finanšu ministrijas 2014.gada 27.oktobra vēstulē Nr.21-04-01/6036 norādītajām prasībām specifisko atbalsta mērķu sākotnējo novērtējumu sagatavošanai, ir sagatavots anotācijas 1. pielikums, kurā ir iekļauts detalizēts apraksts parpašreizējo situāciju un plānotajiem risinājumiem, ko paredz šis MK noteikumu projekts, un kurā ir iekļauta arī papildinoša informācija atbilstoši 2014.–2020.gada plānošanas perioda Eiropas Savienības (turpmāk – ES) struktūrfondu un Kohēzijas fonda vides aizsardzības un resursu izmantošanas efektivitātes prioritārā virziena pagaidu apakškomitejas (turpmāk – apakškomitejas) dalībnieku rakstiski iesūtītajiem, kā arī apakškomitejas sēžu laikā izteiktajiem komentāriem. |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Padomes direktīva 92/43/EEK (1992.gada 21.maijs) par dabisko dzīvotņu, savvaļas faunas un floras aizsardzību (turpmāk – direktīva 92/43/EEK) un Padomes direktīva 2009/147/EK (2009.gada 30.novembris) par savvaļas putnu aizsardzību (turpmāk – direktīva 2009/147/EEK) paredz sugām un biotopiem nodrošināt labvēlīgu aizsardzības statusu un Latvija ir paredzējusi līdz 2020.gadam to nodrošināt vismaz 60% no ES nozīmes aizsargājamiem biotopiem un sugām.Būtiskākais priekšnosacījums efektīviem un mērķtiecīgiem turpmākajiem ieguldījumiem bioloģiskās daudzveidības saglabāšanā un labvēlīga aizsardzības statusa nodrošināšanā ir kvalitatīvas bāzes informācijas pieejamība par esošo situāciju bioloģiskās daudzveidības jomā. Taču patlaban aptuveni 30% no Latvijas īpaši aizsargājamām dabas teritorijām (turpmāk – ĪADT) ir izstrādāti dabas aizsardzības plāni un biotopu kartēšana veikta tikai apmēram 10% no Latvijas teritorijas (pārsvarā ĪADT). Lai secīgi un efektīvi risinātu iepriekšminētās problēmas, izmantojot 2014.-2020.gada plānošanas periodā Latvijai pieejamo Kohēzijas fonda finansējumu, darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” (turpmāk – 5.4.2. SAM) 5.4.2.1 pasākuma „Bioloģiskās daudzveidības saglabāšanas un ekosistēmu aizsardzības priekšnoteikumi” (turpmāk – 5.4.2.1. pasākums) ietvaros paredzēts veikt ES nozīmes īpaši aizsargājamo biotopu inventarizāciju un kartēšanu, un nodrošināt īpaši aizsargājamo dabas teritoriju dabas aizsardzības un īpaši aizsargājamo sugu aizsardzības plānu izstrādi tām ĪADT un sugām, kam tas ir prioritāri nepieciešams. 5.4.2.1. pasākums ir priekšnosacījums veiksmīgai un efektīvai ES fondu finansējuma apguvei arī 5.4.1. specifiskā atbalsta mērķī „Saglabāt un atjaunot bioloģisko daudzveidību un aizsargāt ekosistēmas”, kura ietvaros tiks veikti praktiski pasākumi ES nozīmes aizsargājamo biotopu atjaunošanai dabā saskaņā ar izstrādātajiem dabas aizsardzības plāniem (skat. detalizētu informāciju anotācijas pielikumā).5.4.2.1. pasākuma rezultātiem būs netieša pozitīva ietekme uz tautsaimniecības attīstību ilgtermiņā – informācija par ES nozīmes īpaši aizsargājamo biotopu teritoriālo izplatību un kvalitāti, un dabas aizsardzības plāni kopumā atvieglos uzņēmējiem un teritoriju attīstītājiem turpmāko darbību plānošanu, jo tie ļaus samazināt administratīvo slogu, saruks nepieciešamie laika resursi dažādu procedūru veikšanai, kā arī tiks atvieglota kompensāciju un lauku atbalsta maksājumu aprēķināšana zemes īpašniekiem, un būs identificētas teritorijas, kurām būtu novirzāms ES fondu un citu finanšu instrumentu ietvaros pieejamais atbalsts (skat. detalizētu informāciju anotācijas pielikumā, kā arī informatīvajā ziņojumā “Par pasākumiem aizsargājamo biotopu izplatības un kvalitātes apzināšanai”: <http://tap.mk.gov.lv/doc/2015_11/VARAMInf_22102015_biotopi_prec.2338.docx>). Dabas aizsardzības plāni kalpos par pamatu diferencēta ĪADT aizsardzības un apsaimniekošanas režīma noteikšanai, atkarībā no konkrētajā teritorijā sastopamām dabas vērtībām, nozaru attīstības plāniem cik tālu tie nav pretrunā ar dabas aizsardzības normatīvajiem aktiem, tādejādi dodot iespēju atvieglot aizsardzības režīmu cilvēku stipri pārveidotajās platībās, t.sk. inženiertehniskajās būvēs, apdzīvotajās teritorijās, lauksaimniecībā intensīvi izmantotajās platībās un tml.5.4.2.1. pasākums tiks īstenots ierobežotas projektu iesniegumu atlases veidā, jo plānots tikai viens projekta iesniedzējs – Dabas aizsardzības pārvalde (turpmāk – DAP), ņemot vērā DAP deleģētās funkcijas – nodrošināt efektīvu Latvijas ĪADT apsaimniekošanu un pārvaldīšanu, kā arī dabas aizsardzības politikas ieviešanu valstī.MK noteikumu projektā paredzētais Kohēzijas fonda finansējuma apmērs ir 8 075 000 EUR, atbalsta intensitāte – 85%. 5.4.2.1. pasākumam netiek noteikta snieguma rezerve, bet visa 5.4.2. SAM plānotā snieguma rezerve 6,10% jeb 1 3555 434 EUR apjomā tiks piemērota 5.4.2.2. pasākumam. 5.4.2.1. pasākuma projekta realizācijai paredzēta iespēja izmantot arī neparedzētās izmaksas, kuras nedrīkst pārsniegt trīs procentus no kopējām projekta attiecināmajām tiešajām izmaksām. Neparedzētās izmaksas nepieciešamas, jo aizsargājamo biotopu kartēšana tik plašā mērogā valstī tiek veikta pirmo reizi un tādēļ ir jāpieļauj iespēja, ka realizācijas procesā var rasties apstākļi, ko iepriekš nevarēja prognozēt.Paredzēts sekojošs 5.4.2. SAM finansējuma sadalījums pa gadiem absolūtās vērtībās: 2016.gadā – 3 444 000 *euro*, 2017.gadā – 5 400 000 *euro*, 2018.gadā – 5 700 000 *euro*, 2019.gadā – 4 700 000 *euro*, 2020.gadā – 4 100 000 *euro*.Projektu īstenošanai noteiktais termiņš – ne ilgāk kā četri gadi no vienošanās par projekta īstenošanu parakstīšanas, bet biotopu izplatības un kvalitātes noteikšanai – 2019.gada 31.decembris, ņemot vērā MK protokollēmuma Nr.57, 59.§ 2.1.apakšpunktā noteikto termiņu. Projekta sabiedriskajai pārraudzībai un tā ietvaros veiktās biotopu kartēšanas rezultātu ietekmes uz tautsaimniecību izvērtēšanai finansējuma saņēmējs izveidos Projekta Uzraudzības grupu, kuras darbību nodrošinās VARAM, un tās sastāvā tiek nodrošināta līdzvērtīga tautsaimniecības nozaru, sociālo, sadarbības partneru, nozaru asociāciju un vides nevalstisko organizāciju līdzdalība.Uzraudzības grupas darbības kārtību regulēs Uzraudzības grupas nolikums, kuru, pēc Uzraudzības grupas dalībnieku priekšlikuma, apstiprinās ar vides aizsardzības un reģionālās attīstības ministra rīkojumu. Uzraudzības grupai kā konsultanti var tikt piesaistīti, ar projekta īstenošanu nesaistīti, Latvijas Universitātes un Latvijas Lauksaimniecības universitātes pārstāvji.ĪADT un aizsargājamās sugas, kam izstrādājami plāni, tiks noteiktas atbilstoši normatīvajos aktos noteiktajiem kritērijiem un kārtībai, kādā sagatavojams prioritārais ĪADT un aizsargājamo sugu saraksts, kam izstrādājami aizsardzības plāni, izmantojot valsts budžeta līdzekļus. Minētie saraksti tiek ievietoti DAP tīmekļa vietnē: [www.daba.gov.lv](http://www.daba.gov.lv/).5.4.2.1. pasākuma īstenošanas rezultātā:* tiks iegūta precīza pamatinformācija un kartogrāfiskais materiāls par īpaši aizsargājamiem biotopiem un to stāvokļa novērtējumu visā Latvijas teritorijā - zināma visu ES nozīmes aizsargājamo biotopu atrašanās vieta un to kvalitāte;
* tiks izstrādāti vismaz 5 aizsargājamo sugu un 20 ĪADT dabas aizsardzības plāni, nodrošinot teritorijas dabas vērtību saglabāšanu, kā arī labvēlīgu aizsardzības statusu tām īpaši aizsargājamām sugām un īpaši aizsargājamiem biotopiem, kuru aizsardzības nolūkā šī teritorija ir izveidota vai plāns tiek izstrādāts;
* iegūtie dati tiks ievietoti dabas datu pārvaldības sistēmā «Ozols», kas savietota ar Valsts vienoto ģeotelpiskās informācijas portālu ([www.geolatvija.lv](http://www.geolatvija.lv/)) un būs publiski pieejami, kā arī dati būs savietojami ar citām datu informācijas sistēmām normatīvajos aktos noteiktajā kārtībā;
* tiks veikta iegūto datu apkopošana, pamatinformācijas izvērtēšana un padziļināta analīze, lai konstatētu esošā aizsargājamo biotopu aizsardzības statusa atbilstību nepieciešamajam aizsardzības statusam un noteiktu prioritāri aizsargājamās teritorijas valsts mērogā.
* aktuālais biotopu kartējums būs izmantojams zinātniska pamatojuma sagatavošanā, pilnveidojot *Natura 2000* tīklu un tā efektivitāti sugu un biotopu aizsardzības nodrošināšanā, lai sugu un biotopu aizsardzība valstiskā līmenī būtu kompleksa un tiktu ņemtas vērā jaunākās ekoloģiskās atziņas;
* dabas aizsardzības plāni un no tiem izrietošs funkcionālais zonējums, diferencējot aizsardzības un apsaimniekošanas režīmu, var atvieglot saimniecisko darbību ĪADT teritorijās.

VARAM ir izvērtējusi arī 5421 pasākuma īstenošanas netiešos sociāli-ekonomiskos ieguvumus (skatīt anotācijas pielikumu).5.4.2.1. pasākums sniegs ieguldījumu darbības programmā “Izaugsme un nodarbinātība” noteiktā 5.4.2. SAM rādītāja – 4 monitoringa programmu nodrošināšana atbilstoši direktīvu prasībām – sasniegšanā, jo ar aizsargājamo biotopu kartēšanu tiks uzsākts biotopu fona monitorings ārpus Natura 2000 teritorijām, kas atbilst direktīvas 92/43/EEK prasībām.Detalizētu informāciju par 5.4.2.1. pasākuma devumu, tā īstenošanas mehānismu, sasaisti ar citām 2014.-2020.gada plānošanas periodā paredzētajām investīcijām, kā arī plānotajiem 5.4.2.1. pasākuma tiešajiem un netiešajiem rezultātiem un to ietekmi lūdzam skatīt anotācijas pielikumā.  |
| 3. | Projekta izstrādē iesaistītās institūcijas | MK noteikumu projekta atlases kārtas kritērijus ir plānots apstiprināt 2014.–2020.gada plānošanas perioda Uzraudzības komitejā, kuras sastāvā ir iekļauti arī sadarbības, sociālie, nevalstiskā sektora un reģionālie partneri. |
| 4. | Cita informācija | Horizontālā principa „Ilgtspējīga attīstība” rādītāji atbilst 5.4.2.1. pasākuma, kuram ir tieša pozitīva ietekme uz šī principa ievērošanu, uzraudzības rādītājiem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts varētu ietekmēt:* pašvaldības,
* zemju īpašniekus un to apsaimniekotājus,
* komersantus,
* valsts pārvaldes iestādes, kas izsniedz dažāda veida atzinumus, atļaujas saistībā ar zemes izmantošanu un veic kompensācijas maksājumu aprēķināšanu zemes īpašniekiem, t.sk., par bioloģiski vērtīgo zālāju apsaimniekošanu.
 |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka 5.4.2.1. pasākuma īstenošanai būs tieša ietekme uz sociālo sfēru, pārvaldes iestāžu funkcijām un cilvēkresursiem. Vērtējot projektu iesniegumu atlases kārtas īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. Tiešu ietekmi uz fiziskām un juridiskām personām 5.4.2.1. pasākums neradīs, jo ne biotopu inventarizācijas rezultāti, ne dabas aizsardzības plāni paši par sevi neuzliek saistības vai pienākumus privātpersonām. Tomēr, ievērojot to, ka šī projekta rezultātu paredzēts izmantot, piemēram, kompensāciju un atbalsta maksājumu apjoma noteikšanai vai atļauju izsniegšanā,  projekta rezultātu tālāka izmantošana radīs netiešu ietekmi uz privātpersonām, kā arī atvieglos vairāku procesu administrēšanu. Valsts un pašvaldību informācijas sistēmas tiks papildinātas ar jaunu informāciju, kas būs izmantojama gan IVN procedūrā, gan dažādu atļauju izsniegšanā, gan pašvaldību teritoriālplānojumu izstrādē u.c, tādejādi atvieglojot valsts un pašvaldību institūciju funkciju realizēšanu. Tā kā visus pakalpojumus projekta ietvaros paredzēts iepirkt Publisko iepirkumu likuma noteiktajā kārtībā, uzņēmējiem būs iespēja palielināt apgrozījumu un nodrošināt papildus darba iespējas.Lai atvieglotu valsts un pašvaldības ceļu rekonstrukciju un nepieciešamības gadījumā – trasējuma maiņu, izstrādājot ĪADT dabas aizsardzības plānus un priekšlikumus ĪADT zonējumam, transporta infrastruktūras aizsargjoslas, atbilstoši Satiksmes ministrijas un pašvaldību sniegtajai informācijai par plānotajiem transporta infrastruktūras projektiem, tiks iekļautas funkcionālā zonējuma neitrālajā zonā.Informācijas iegūšana un apkopošana par aizsargājamo biotopu teritoriālo izplatību un kvalitāti neietekmē saskaņā ar normatīvajiem aktiem neaizliegtu saimniecisko darbību. Informācijas iegūšana un apkopošana par aizsargājamo biotopu teritoriālo izplatību un kvalitāti nemaina arī normatīvo aktu prasības attiecībā par atbildību par videi nodarīto kaitējumu, kas, kā līdz šim, piemērojamas tikai par vides normatīvajos aktos noteikto prasību pārkāpumiem. Piemēram, Ministru kabineta 2007.gada 24.aprīļa noteikumu Nr.281 “Noteikumi par preventīvajiem un sanācijas pasākumiem un kārtību, kādā novērtējams kaitējums videi un aprēķināmas preventīvo, neatliekamo un sanācijas pasākumu izmaksas” 42. punkts ir piemērojams tikai par kaitējumu īpaši aizsargājam biotopam, kas nodarīts mikroliegumos vai īpaši aizsargājamās dabas teritorijās, pārkāpjot mikroliegumu, īpaši aizsargājamo dabas teritoriju aizsardzības un izmantošanas prasības. Atbilstoši MK protokollēmumam Nr.57, 59§, VARAM līdz 2019.gada 31.decembrim jāiesniedz Ministru kabinetā informatīvais ziņojums, kurā būtu iekļauta informācija par aizsargājamo biotopu izplatības un kvalitātes apzināšanas rezultātiem, kā arī sniegts detalizēts analītisks izklāsts par biotopu kartēšanas rezultātu ietekmi uz tautsaimniecību, un nepieciešamajām izmaiņām normatīvajos aktos biotopu aizsardzības un labvēlīga aizsardzības stāvokļa nodrošināšanai nepieciešamo apsaimniekošanas pasākumu veikšanas un tautsaimniecības nozaru attīstības interešu sabalansēšanai, kā arī VARAM ir apņēmusies nodrošināt, ka līdz iepriekš minētā informatīvā ziņojuma iesniegšanai Ministru kabinetā plānveidīgi jaunas īpaši aizsargājamās dabas teritorijas biotopu aizsardzībai netiek veidotas.  |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (*euro*)** |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 1 020 000 | 2 125 000  | 2 380 000 | 1 530 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 1 020 000 | 2 125 000  | 2 380 000 | 1 530 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1 200 000 | 2 500 000 | 2 800 000 | 1 800 000 |
| 2.1. valsts pamatbudžets | 0 | 1 200 000 | 2 500 000 | 2 800 000 | 1 800 000 |
| 2.2. valsts speciālais budžets | 0 | 0 | 0 |  |  |
| 2.3. pašvaldību budžets | 0 | 0 | 0  |  |  |
| 3. Finansiālā ietekme: | 0 | -180 000 | -375 000 | -420 000 | -270 000 |
| 3.1. valsts pamatbudžets | 0 | -180 000 | -375 000 | -420 000 | -270 000 |
| 3.2. speciālais budžets | 0 | 0 | 0 |  |  |
| 3.3. pašvaldību budžets | 0 | 0 | 0 |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 180 000 | 375 000 | 420 000 | 270 000 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākumam pieejamais kopējais attiecināmais finansējums ir 9 500 000 *euro*, tai skaitā KF finansējums – 8 075 000 *euro* un valsts budžeta finansējums – 1 425 000 *euro.* Budžeta ieņēmumi ir maksimāli iespējamā finansējuma KF daļa 85 procentu apmērā no projekta publiskā finansējuma (attiecināmām izmaksām).Budžeta izdevumi ir projektu ieviešanai nepieciešamie līdzekļi.Projektus plānots ieviest no 2016.gada augusta līdz 2020.gada jūlijam. Prognozējams, ka projekta darbu intensitāte palielināsies 2018.gadā, pēc tam atkal nedaudz samazinoties. 2016.gadam kopējās izmaksas ir 1 200 000 *euro,* tajā skaitā KF finansējums 1 020 000 *euro*, bet projektu iesniedzēja līdzfinansējums 180 000 *euro.*2017.gadam kopējās izmaksas plānotas 2 500 000 *euro,* tajā skaitā KF finansējums 2 125 000 *euro*, bet projektu iesniedzēja līdzfinansējums 375 000 *euro.*2018.gadam kopējās izmaksas ir 2 800 000 *euro,* tajā skaitā KF finansējums 2 380 000 *euro*, bet projektu iesniedzēja līdzfinansējums 420 000 *euro.* 2019.gadā un 2020 gadā izmaksas ir 3 000 000 *euro,* tajā skaitā KF finansējums 2 550 000 *euro*, bet projektu iesniedzēja līdzfinansējums 450 000 *euro.*Finansējuma saņēmējs pēc projekta īstenošanas nodrošinās projekta rezultātā iegūto datu uzturēšanu dabas datu pārvaldības sistēmā un nodrošinās datu pieejamību un to savietojamību ar citām valsts informācijas sistēmām vismaz desmit gadus pēc projekta īstenošanas budžetā plānoto līdzekļu ietvaros. Kā arī īpaši aizsargājamo dabas teritoriju dabas aizsardzības plāni un īpaši aizsargājamo sugu aizsardzības plāni tiks izstrādāti laikposmam, kas nav mazāks par desmit gadiem. Saskaņā ar 2007.gada 9.oktobra noteikumu Nr.686. “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” 13.punktu plānu izstrādā laikposmam, kas nav mazāks par pieciem gadiem un nepārsniedz 15 gadus, un ir iespēja pagarināt plāna darbības termiņu ne ilgāk kā uz pieciem gadiem. Projektā paredzēto iznākuma rādītāju uzturēšanu finansējuma saņēmējs veiks budžetā paredzēto līdzekļu ietvaros, informācijas aktualizācijas nepieciešamības gadījumā, kas radusies ārēju faktoru ietekmē, piesaistot papildus finansējumu jeb to realizējot par ierosinātāja līdzekļiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013; |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas Nr.1303/2013XII pielikuma 2.2.apakšpunkts | MK noteikumu projekta 19.7.apakšpunkts | Vienība tiek ieviesta pilnībā. Atbildīgā iestāde – TA (finansējuma saņēmējs). | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 5.4.2.1. pasākuma ietvaros sagatavoto dabas aizsardzības plānu sabiedriskā apspriešana tiks veikta MK 2007.gada 9.oktobra noteikumos Nr.686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” noteiktajā kārtībā (skat. <http://likumi.lv/doc.php?id=164588>).Atbilstoši MK protokollēmumam Nr.57, 59.§, VARAM jāapstiprina ar Zemkopības ministriju saskaņotu kartējamo biotopu sarakstu, kā arī aizsargājamo biotopu izplatības un kvalitātes apzināšanas un darbu organizācijas metodiku, kas pirms tam tiks apspriesta arī ar ieinteresētajiem partneriem un kas tiks izstrādāta saskaņā ar MK protokollēmumā Nr.57, 59.§ noteiktajiem principiem un ņemot vērā MK 2013.gada 28.maijā Zemkopības ministrijai dotā uzdevuma rezultātus. Minētajā metodikā, kas šobrīd ir izstrādes stadijā, tiks aprakstīta ne tikai biotopu izplatības un kvalitātes apzināšanas un darbu organizācijas metodika, bet arī veikto kartēšanas darbu kvalitātes kontroles kārtība, pašvaldību un katra zemes īpašnieka informēšanas kārtība par biotopu izplatības un kvalitātes apzināšanas procesu konkrētajā īpašumā. Projekta sabiedriskajai pārraudzībai finansējuma saņēmējs izveidos Projekta Uzraudzības grupa, kurā būs iekļauti arī sociālo un sadarbības partneru, vides nevalstisko organizāciju pārstāvji. |
| 2. | Sabiedrības līdzdalība projekta izstrādē | Atbilstoši normatīvo aktu prasībām VARAM tīmekļa vietnē ievietota informācija par MK noteikumu projektu un par tā virzību.Sabiedrības līdzdalība tika nodrošināta, iesniedzot izskatīšanai projektu iesniegumu vērtēšanas kritēriju projektu un MK noteikumu projektu 2014.–2020.gada plānošanas perioda ES struktūrfondu un Kohēzijas fonda vides aizsardzības un resursu izmantošanas efektivitātes prioritārā virziena apakškomitejas sēdēs un veicot atkārtotu dokumentu skaņošanu ar apakškomitejas procedūras ietvaros komentārus izteikušajiem sadarbības partneriem.MK noteikumu projekta pasākuma projektu iesniegumu vērtēšanas kritēriji tika apstiprināti 2016.gada 27.janvārī 2014.–2020.gada plānošanas perioda Uzraudzības komitejā, kuras sastāvā ir iekļauti arī sadarbības, sociālie, nevalstiskā sektora partneri.Papildus informējam, ka prioritārais saraksts ar ĪADT, kurām 5.4.2.1. pasākuma ietvaros tiks izstrādāti dabas aizsardzības plāni, tiek veidots atbilstoši MK 2007.gada 9.oktobra noteikumos Nr.686 „Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” noteiktajai kārtībai, izveidojot komisiju, kuras sastāvā iekļauta arī Latvijas Pašvaldību savienība un ņemti vērā pašvaldību viedokļi. Izstrādājot ĪADT dabas aizsardzības plānus 5.4.2.1. pasākuma projekta ietvaros, katra plāna izstrādei tiks veidota darba grupa, kurā tiks pieaicinātas visas iesaistītās iestādes.Sugas, kurām 5.4.2.1. pasākuma ietvaros izstrādājami plāni, tiek noteiktas balstoties uz VARAM 2015.gada 11.maija rīkojumā Nr.127 “Par sugu un biotopu aizsardzības plānu izstrādāšanas kārtību” (turpmāk – VARAM rīkojums Nr.127.) noteiktajiem kritērijiem, kuri tika saskaņoti gan ar Latvijas vides un dabas aizsardzības nozares nevalstisko/konsultatīvo organizāciju ekspertiem, gan Latvijas Pašvaldību savienību. Sugu aizsardzības plānu izstrāde notiks saskaņā ar VARAM rīkojumā Nr.127, kas saskaņots arī ar Latvijas Pašvaldību savienību, noteikto kārtību.  |
| 3. | Sabiedrības līdzdalības rezultāti | Biedrību, sociālo un sadarbības partneru ierosinājumi, priekšlikumi un iebildumi ņemti vērā vai arī par tiem panākta vienošanās saskaņošanas laikā. |
| 4. | Cita informācija | Nav. |

Anotācijas IV. un VII. sadaļa – projekts šīs jomas neskar.

Pielikumā:

5.4.2.1. pasākuma „Bioloģiskās daudzveidības saglabāšanas un ekosistēmu aizsardzības priekšnoteikumi” nepieciešamības pamatojums un plānotā ietekme uz 13 lapām.

Vides aizsardzības un reģionālās

attīstības ministrs K.Gerhards

Vīza:

valsts sekretārs R.Muciņš

26.02.2016. 10:19

349704tora vietniece reģionālo un

I.Kukle

67026946 Inese.Kukle@varam.gov.lv